
Καθορισμός διαδικασίας υπαγωγής στον Καν. 4042/89 ΕΟΚ, επενδυτι¬ 
κών σχεδίων βελτίωσης των συνθηκών μεταποίησης και εμπορίας προ¬ 
ϊόντων Αλιείας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΓΕΩΡΓΙΑΣ 

Έχοντας υπόψη: 

1. Τον Ν. 1409/1983 «τροποποίηση και συμπλήρωση του Ν.Δ. 131/ 
1/1974 «περί παροχής οικονομικών ενισχύσεων εις την γεωργικήν, κτηνο- 
τροφικήν, δασική και αλιευτικήν παραγωγήν και άλλες διατάξεις». 

2. Τον Ν. 1588/1985 «Κυβέρνηση και Κυβερνητικά όργανα». 

3. Τον Καν. ΕΟΚ 2052/1988 του Συμβουλίου «για την αποστολή των 
διαρθρωτικών ταμείων, την αποτελεσματικότητά τους και τον συντονισμό 
των παρεμβάσεών τους κ.λπ.». 

4. Τον Καν. ΕΟΚ 4253/1988 του Συμβουλίου «για τις διατάξεις εφαρ¬ 
μογής του Καν. ΕΟΚ 2052/1988 όσον αφορά τον συντονισμό των παρεμ¬ 
βάσεων των διαφόρων διαρθρωτικών ταμείων κ.λπ.». 

5. Τον Καν. ΕΟΚ 4256/1988 του Συμβουλίου για τις διατάξεις εφαρ¬ 
μογής του Καν. 2052/88 σχετικά με το Ε.Γ.Τ.Π.Ε. - Τμήμα Προσανατο¬ 
λισμού. 

6. Τον Καν. ΕΟΚ 4042/89 του Συμβουλίου της 19ης Δεκεμβρίου 
1989 «για τη βελτίωση των συνθηκών μεταποίησης και εμπορίας των προ¬ 
ϊόντων Αλιείας και Υδατοκαλλιέργειας». 

7. Τον Καν. ΕΟΚ 2515/85 «για τις αιτήσεις συνδρομής του Ε.Γ.Τ.Π.Ε. 
Τμήμα Προσανατολισμού, για τα σχέδια βελτίωσης των συνθηκών μετα¬ 
ποίησης και εμπορίας των γεωργικών και αλιευτικών προϊόντων. 

8. Τον Καν. ΕΟΚ 650/91 της Επιτροπής της 18ης Μαρτίου 1991, 
«σχετικά με τις αιτήσεις για τη χορήγηση ενισχύσεων, υπό μορφή λειτουργι¬ 
κών προγ/των από το Ευρωπαϊκό Γεωργικό Ταμείο Προσανατολισμού και 
Εγγυήσεων, Τμήμα Προσανατολισμού, για επενδύσεις που αποσκοπούν στη 


βελτίωση των συνθηκών μεταποίησης και εμπορίας των προϊόντων Αλιείας 
και Υδατοκαλλιέργειας. 

9. Το Κοινοτικό πλαίσιο Στήριξης (XIV/376/90) για την Ελλάδα, σχε¬ 
τικά με την μεταποίηση και εμπορία των προϊόντων Αλιείας και Υδατοκαλ¬ 
λιέργειας. 

10. Το Π.Δ. 402/88 (Οργανισμός Υπουργείου Γεωργίας). 

11. Την υπ’ αρ. Υ1202/90 απόφαση του Πρωθυπουργού όπως συ¬ 
μπληρώθηκε με την Υ1250/91. 

12. Την υπ’ αρ. Υ 1081/90 απόφαση του Πρωθυπουργού, αποφασί¬ 
ζουμε: 

Άρθρο 1 

Αρμόδια Αρχή . 

Ορίζεται, ως αρμόδια Αρχή κατά τα αναφερόμενα στο άρθρο 14 παρ. 1 
και άρθρο 21 παρ. 1 του Καν. ΕΟΚ. 4253/88, η Δ/νση Θαλ. Αλιείας του 
Υπουργείου Γεωργίας με τις παρακάτω αρμοδιότητες: 

α) Την κατάρτιση Τομεακού Προγρ/τος (ή Σχεδίου) την προώθησή του 
στην Επιτροπή των Ε.Κ. και τη διαπραγμάτευση με αυτή του Κοινοτικού 
πλαισίου Στήριξης, σε συνεργασία με τη Δ/νση Περιφερειακής Πολιτικής 
του ΥΠΕΘΟ. 

β) Την εξέταση των επενδυτικών σχεδίων, σε συνεργασία με τις αρμόδιες 
Περιφερειακές Υπηρεσίες Αλιείας, την παρακολούθηση της διαδικασίας 
έγκρισης της σκοπιμότητας αυτών και της διαδικασίας τελικής έγκρισής 
των από την Επιτροπή των Ευρωπαϊκών Κοινοτήτων. 

γ) Την σύνταξη των αιτήσεων συνδρομής (λειτουργικά προγράμματα) 
και την υποβολή των, στην Επιτροπή των Ευρωπαϊκών Κοινοτήτων, για 
έγκριση. 

δ) Την εξασφάλιση της εθνικής επιδότησης μέσω του προγρ/τος Δημο¬ 
σίων Επενδύσεων (Π.Α.Ε.) του Υπουργείου Γεωργίας, σε συνεργασία με 
την Δ/νση Προγ/σμού και Γεωργικών Διαρθρώσεων. 

ε) Την εξασφάλιση της Κοινοτικής επιδότησης, μέσω της διαδικασίας, 
που προβλέπεται στο άρθρο 15 παρ. 1 του Καν. ΕΟΚ 4042/89. 

στ) Τον έλεγχο των δικαιολογητικών για τις δαπάνες των τελικών δι¬ 
καιούχων (φορέων) και την καταβολή τόπι εθνικών και κοινοτικών ενισχύσεων. 

ζ) Τη διενέργεια δειγματοληπτικών επιτόπιων ελέγχων, οτή φάση της 
εκτέλεσης των έργων, προκειμένου να διαπιστώνεται η αντιστοιχία μεταξύ 
των στοιχείων που αναφέρονται στην αίτηση (μελέτη) και της πραγματικής 
κατάστασης. 

η) Την διαβίβαση στην Επιτροπή Ευρωπαϊκών Κοινοτήτων κατάστασης 
πληρωμών ανά τρίμηνο και την υποβολή των ετήσιων εκθέσεων εκτέλεσης 
των Λειτουργικών Προγραμμάτων, με παράλληλη ενημέρωση της Γραμ¬ 
ματείας της Κεντρικής Επιτροπής Κ.Π.Σ. 

θ) Την παρακολούθηση της εκτέλεσης των επενδυτικών σχεδίων, μέσω 
των Επιτροπών, που θα συστήνονται για το σκοπό αυτό, σε Νομαρχιακό 
επίπεδο, με εισήγηση της Περιφερειακής Υπηρεσίας Αλιείας του οικείου Νομού. 

ι) Την ευθύνη των ενεργειών για την τροποποίηση των επενδυτικών σχε- 

δίων, των λειτουργικών προγραμμάτων, του τομεακού προγ/τος και του 
Κοινοτικού πλαισίου Στήριξης, σε συνεργασία με την αρμόδια Δ/νση του 
ΤΓΊΕΘΟ. 

Άρθρο 2 

Φορείς επενδυτικών σχεδίων 

Φορείς επενδυτικών σχεδίων είναι τα φυσικά ή νομικά πρόσωπα ή ενώ¬ 
σεις αυτών που τελικά επιβαρύνονται με το κόστος της πραγματοποίησης 
του σχεδίου. 

Άρθρο 3 

Διαδικασία υπαγωγής επενδυτικών σχεδίων 
στον Καν. 4042/89 

Προκειμένου να εγκριθεί επενδυτικό σχέδιο στα πλαίσια του Καν. 
ΕΟΚ.4042/89 ακολουθούνται τα επόμενα στάδια: 

1. Προέγκριση 

α) Αρχική αίτηση στην αρμόδια για θέματα Αλιείας Υπηρεσία του Νο¬ 
μού. 

β) Εξέταση-έγκριση σκοπιμότητας των προτεινόμενων επενδύσεων. 

2. Υποβολή τελικής αίτησης (μελέτης) 

α) Αίτηση-μελέτη προς το Ε.Γ.Τ.Π.Ε. μέσω της Δ/νσης Θαλάσσιας 
Αλιείας. 

β) Έλεγχος και αξιολόγηση τελικής αίτησης-μελέτης επενδυτικών σχε¬ 
δίων. 

γ) Κατάρτιση «Λειτουργικών Προγρ/των» με βάση τις αιτήσεις-μελέτες 
των επενδυτικών σχεδίων, από την Δ/νση θαλ. Αλιείας και αποστολή στην 
ΕΟΚ για έγκριση. 

Ακολουθεί η εξέταση και έγκριση του Λειτουργικού Προγρ/τος από την 
Επιτροπή των Ευρωπαϊκών Κοινοτήτων σε διάστημα το πολύ 6 μηνών από 
την υποβολή του και η 

Γνωστοποίηση της απόφασης της ΕΟΚ, στο Κράτος μέλος και ανάληψη 
δέσμευσης καταβολής των ενισχύσεων εκ μέρους του Ε.Γ.Τ.Π.Ε. για το σύ¬ 
νολο του Λειτουργικού Προγρ/τος. 

Άρθρο 4 

Εξέταση και έγκριση σκοπιμότητας επενδυτικών σχεδίων 
Αρμόδιες Αρχές για την παραλαβή των αρχικών αιτήσεων 

Ια) Φορείς που ενδιαφέροντα: να εντάξουν επενδυτικά σχέδια στο χρημα¬ 
τοδοτικό πρόγραμμα του Καν. ΕΟΚ.4042/89 υποβάλλουν αρχικά αίτηση 
στην αρμόδια για θέματα Αλιείας Υπηρεσία της περιοχής όπου προγραμμα¬ 
τίζεται η επένδυση, συντεταγμένη σύμφωνα με σχετικό υπόδειγμα. 
(Έντυπα αιτήσεων παρέχονται από τις Περιφερειακές Υπηρεσίες Αλιείας). 

β) Αν μία επένδυση είναι σύνθετη και αφορά περισσότερες της μιας περιο¬ 
χές, η αίτηση θα υποβάλλεται ταυτόχρονα σε όλες τις αρμόδιες για θέματα 
Αλιείας Υπηρεσίες, στις περιοχές των οποίων πρόκειται να πραγματοποιη¬ 
θούν τα επί μέρους τμήματα της συνολικής επένδυσης. 

2. Η Περιφερειακή Υπηρεσία Αλιείας εξετάζει τα στοιχεία της αίτησης 
και συντάσσει, μετά από γνωμοδότηση του Νομαρχιακού Συμβουλίου, εισή¬ 
γηση για τη σκοπιμότητα της επένδυσης σε Περιφερειακό επίπεδο, σύμ¬ 
φωνα με σχετικό υπόδειγμα. 

3. Η αίτηση του ενδιαφερομένου φορέα, μαϊΊ με την πρόταση-εισήγηση 
της Περ. Υπηρεσίας Αλιείας και τη γνωμοδότηση του Νομαρχιακού Συμ¬ 
βουλίου προωθείται στη Δ/νση Θαλ. Αλιείας .ου Υπουργείου Γεωργίας. 

4. Η Δ/νση Θαλ. Αλιείας ενημερώνει, για την έγκριση ή μη της σκοπιμό¬ 
τητας έγκρισης της επένδυσης, τον ενδιαφερόμενο, την Περιφερειακή Υπη¬ 
ρεσία Αλιείας, το πιστωτικό ίδρυμα του φορέα, και την Δ/νση Προγρ/σμού 
και Γεωργικών Διαρθρώσεων του Υπουργείου. 

Συγχρόνως, σε περίπτωση έγκρισης σκοπιμότητας, ειδοποιείται ο ενδια¬ 
φερόμενος να υποβάλλει την τελική αίτηση-μελέτη για έγκριση του επενδυ¬ 
τικού σχεδίου από το Ε.Γ.Τ.Π.Ε., μέσα σε τακτό χρονικό διάστημα. 

Άρθρο 5 

Αρμόδιες Αρχές για την παραλαβή των τελικών 
αιτήσεων-μελετών 

Οι φορείς, των οποίων τα επενδυτικά σχέδια έχουν λάβει έγκριση σκοπι¬ 
μότητας, υποβάλλουν τελική αίτηση-μελέτη στις εξής ταυτόχρονα Υπηρε¬ 
σίες: 

α) Δ/νση Θαλ. Αλιείας σε 5 αντίγραφα. 

β) Αρμόδια για θέματα Αλιείας Υπηρεσία της περιοχής όπου πρόκειται 
να πραγματοποιηθεί η επένδυση (ένα αντίγραφο), προκειμένου να συντάξει 
σχετική εισήγηση. 


γ) Πιστωτικό ίδρυμα από το οποίο ο φορέας προτίθεται να δανειοδοτηθεί 
προκειμένου να εξετασθεί η βιωσιμότητα της επένδυσης (ένα αντίγραφο). 

Άρθρο 6 

Περιεχόμενο της τελικής αίτησης-μελέτης 

1. Η τελική αίτηση που υποβάλλει ο φορέας για ένταξη επενδυτικού σχε¬ 
δίου στον Καν. ΕΟΚ.4042/89 έχει την μορφή ολοκληρωμένης τεχνικοοι- 
κονομικής μελέτης. Ως υπόδειγμα χρησιμοποιείται η αίτηση του Καν. 
(ΕΟΚ)2515/85, που συμπληρώνεται σύμφωνα με τις οδηγίες που περιέ- 
χονται στον ίδιο Κανονισμό. 

2. Η αίτηση περιλαμβάνει απαραιτήτους και τα κάτωθι δικαιολογητικά 
έγγραφα και στοιχεία: 

2.1. Καταστατικό ή εταιρικό (κατά περίπτωση) του φορέα εκτός και εάν 
η επιχείρηση είναι προσωπική. 

Σε περίπτωση που η επένδυση πρόκειται να πραγματοποιηθεί από περισ¬ 
σότερα του ενός φυσικά ή νομικά πρόσωπα η ύπαρξη εταιρείας αστικής μορ¬ 
φής, είναι απαραίτητη. 

Αιτήσεις εταιρειών υπό ίδρυση δεν θα λαμβάνονται υπόψη. 

2.2. Τίτλους ιδιοκτησίας οικοπέδου ή συμβόλαιο ενοικίασης για χρονική 
περίοδο μεγαλύτερη των 20 ετών, εφόσον πρόκειται για νέα μονάδα και με¬ 
τεγκατάσταση ή επέκταση ήδη υπάρχουσας μονάδας. 

2.3. Ισολογισμούς και αποτελέσματα χρήσεως για τα τρία (3) τελευταία 
χρόνια. Σε περίπτωση που ο φορέας δεν τηρεί ανάλογα στοιχεία, η υποβολή 
των τριών (3) τελευταίων εκκαθαριστικών σημειωμάτων της Οικονομικής 
Εφορίας είναι απαραίτητη. 

Εάν πρόκειται για νεοσύστατη εταιρεία υποβάλλονται τα εκκαθαριστικά 
σημειώματα της Οικονομικής Εφορείας των τριών τελευταίων ετών, ενός 
εκάστου των κυρίων μετόχων. 

2.4. Τεχνικά σχέδια (τοπογραφικό διάγραμμα κάλυψης, κατόψεις, 
όψεις, τομές), σχέδια διάταξης μηχανολογικού εξοπλισμού και λεπτομερής 
τεχνική και λειτουργική περιγραφή. 

2.5. Αναλυτικό προϋπολογισμό κόστους κτιριακών και μηχανολογικών 
εγκαταστάσεων (προμέτρηση κ.λπ.) με διαχωρισμό του καθαρού ποσού και 
του Φ.Π·Α. 

2.6. Προσφορές για προμήθεια του μηχανολογικού εξοπλισμού. Οι προ¬ 
σφορές θα αποτελούν τη βάσή κατάρτισης του προϋπολογισμού στο μέρος 
που αφορά τον εξοπλισμό (χωρίς Φ.Π.Α.). 

2.7. Χρονοδιάγραμμα εκτέλεσης του έργου. Το χρονοδιάγραμμα πρέπει 
να είναι αυστηρά προσδιορισμένο και να περιλαμβάνει όλα τα στάδια υλο¬ 
ποίησης του έργου. 

Κατά την κατάρτιση του χρονοδιαγράμματος πρέπει να λαμβάνονται 
υπόψη οι πιθανές καθυστερήσεις στην έγκριση του έργου. 

Η επιθυμία του φορέα να ξεκινήσει το έργο, με δική του ευθύνη, πριν από 
τη χορήγηση της σχετικής έγκρισης και πάντως όχι ενωρίτερα των (6) μη¬ 
νών από την παραλαβή του οικείου Λειτουργικού Προγ/τος από το ΕΕΟΟΑ 
θα πρέπει να δηλώνεται με σχετικό έγγραφό του. 

2.8. Προκειμένου για επενδυτικά σχέδια με προϋπολογισμό μεγαλύτερο 
ή ίσο των 1.500.000 ΕΘί!, είναι απαραίτητη η συμπλήρωση του Υποδείγ¬ 
ματος «4» του συνημμένου παραρτήματος. 

2.9. Επαρκή στοιχεία από τα οποία να είναι δυνατή η εκτίμηση της επι¬ 
χειρηματικής δράσης του φορέα και της ικανότητάς του για την διάθεση 
των τελικών προϊόντων. 

2.10. Αποδεικτικά στοιχεία που να πιστοποιούν τη δυνατότητα του φο¬ 
ρέα να καταβάλλει την υποχρεωτική συμμετοχή του με ίδια κεφάλαια. 

ΑΞΙΟΛΟΓΗΣΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ 

2.11. Προέγκριση χωροθέτησης της μονάδας και έγκριση περιβαλλοντι¬ 
κών όρων σύμφωνα με κοινή Υπουργική απόφαση αρ. 69269/ 
25.10.90. 

2.12. Βεβαίωση της αρμόδιας Νομαρχιακής Υπηρεσίας για τη θέση 
εγκατάστασης της μονάδας (εντός ή εκτός ευαίσθητης ζώνης). 

2.13. Σε περίπτωση που η θέση εγκατάστασης ευρίσκεται εντός ευαίσθη¬ 
της ζώνης, πιστοποιητικό με το οποίο να βεβαιώνεται ότι τα στοιχεία που 
περιλαμβάνονται στο παράρτημα 2 της επιστολής που απευθύνεται στη μό¬ 
νιμη αντιπροσωπεία κάθε κράτους μέλους (επιστολή αρ. 14964 της 19ης 
Δεκεμβρίου 1988) έχουν ελεγχθεί και ότι από την εξέτασή τους προκύπτει 
ότι η συγκεκριμένη επένδυση δεν θα έχει αρνητικές επιπτώσεις στο περιβάλ¬ 
λον. 

2.14. Χάρτης περιοχής 

(κλίμακα 1:200.000) όπου θα σημειώνεται η ακριβής θέση του οικοπέ¬ 
δου εντός του οποίου θα πραγματοποιηθεί η επένδυση. 

2.15. Δήλωση της Δ/νσης θαλ. Αλιείας, με την οποία θα πιστοποιείται 
ότι έχει ληφθεί υπόψη το περιβάλλον για την πραγματοποίηση της επένδυ- 

σης, η δε επένδυση θα κατατάσσεται στην ανάλογη κατηγορία (εντός ή 
εκτός ευαίσθητης ζώνης). 

2.16. Σύμφωνη γνώμη της Υπηρεσίας Υγιεινής της περιοχής για την 
διάθεση των αποβλήτων (αρ. 221/65 υγειονομική διάταξη). 

2.17. Άδεια εγκατάστασης της μονάδας από το Υπουργείο Βιομηχα¬ 
νίας, Ενέργειας και Τεχνολογίας. 

Άρθρο 7 

Τρόπος κατάρτισης του προϋπολογισμού 

1. Για την κατάρτιση του προϋπολογισμού ακολουθείται το Υπόδειγμα 
Β-6 του Καν. (ΕΟΚ)2515/85. 

2. Ο προϋπολογισμός θα καταρτίζεται με βάση τις τρέχουσες τιμές της 
αγοράς της περιόδου κατάρτισής του. 

Θα γίνεται διαχωρισμός τιμών και ΦΠΑ (ο ΦΠΑ δεν επιδοτείται). Για τα 
κονδύλια 6.7 (αποδοχές και γενικά έξοδα) και 6.8 (απρόβλεπτα) του πί¬ 
νακα Β-6 του Καν. ΕΟΚ.2515/85, δικαιολογείται συνολικά ένα ποσοστό 
12% κατ’ ανώτατο όριο, επί του μερικού συνόλου (6.6). 

3. Η αναθεώρηση τιμών (κονδύλι 6.9) του πίνακα Β-6 θα υπολογίζεται 
από του φορέα με βάση το χρονοδιάγραμμα εκτέλεσης του έργου ως εξής: 

Υπολογίζεται ο αριθμός των μηνών που μεσολαβούν από το μήνα κατάρ¬ 
τισης του προϋπολογισμού μέχρι το μήνα αποπεράτωσης του έργου. Ο αριθ¬ 
μός των μηνών διαιρείται 12 και ο προκύπτων συντελεστής ορίζεται με το 
δείκτη τιμών καταναλωτή του δωδεκαμήνου που προηγείται της ημερομη¬ 
νίας κατάρτισης του προϋπολογισμού. Το προκύπτον ποσοστό αποτελεί την 
αναθεώρηση τιμών και υπολογίζεται επί του μερικού συνόλου 6.6 του Πί¬ 
νακα Β-6. 

Σημειώνουμε ότι το ποσοστό αυτό αποτελεί το ανώτατο όριο αναθεώρη¬ 
σης τιμών και δεν δεσμεύει την Δ/νση Θαλ. Αλεείας η οποία ανάλογα κάθε 
φορά, με τις διαθέσιμες πιστώσεις δικαιολογεί φήμα του ανωτέρω ποσο¬ 
στού. 

4. Ο δείκτης τιμών που λαμβάνεται υπόψη για τους υπολογισμούς της 
προηγουμένης παραγράφου (3), είναι ο επίσημος που δίνεται για κάθε έτος 
από την Ε.Σ.Υ.Ε. 

5.0 προϋπολογισμός θα είναι αναλυτικός και τα διάφορα επί μέρους κον¬ 
δύλια σαφώς προσδιορισμένα. 

5.1. Προϋπολογισμός κτιριακών εγκαταστάσεων: Στον Πίνακα Β-6 
(Καν. ΕΟΚ.2515/85) θα αναφέρεται ένα κονδύλι για το σύνολο των κτι- 
ριακών εγκαταστάσεων (παρ. 6.3 του Πίνακα Β-6). Η ανάλυση του ποσού 
αυτού (επιμέτρηση) θα περιλαμβάνει το πολύ 20-30 επί μέρους κονδύλια 
και θα συνοδεύεται από λεπτομερή τεχνική περιγραφή, καθώς και τα τε¬ 
χνικά σχέδια που μνημονεύονται στο Άρθρο 6, παρ. 2.4. 

Σε ξεχωριστό πίνακα θα δίνεται ο συνοπτικός επιμερισμός κόστους της 
συνολικής επιφάνειας (ή όγκου) των κτιριακών εγκαταστάσεων, για τις επί 
μέρους χρήσεις, ήτοι για τους χώρους μεταποίησης, συσκευασίας, αποθή¬ 
κευσης, γραφείων κ.λπ. ανάλογα με την φύση του έργου. 

5.2. Προϋπολογισμός Μηχανολογικού εξοπλισμού: Θα στηρίζεται σε 
προσφορές (που θα επισυνάπτονται) και η ανάλυσή του θα φθάνει μέχρι τον 
προσδιορισμό της τιμής και των επί μέρους μηχανημάτων που απαρτίζουν 
μία γραμμή παραγωγής. 

Για κάθε επί μέρους στοιχείο του εξοπλισμού θα γίνεται αναφορά στα βα¬ 
σικά τεχνικά του χαρακτηριστικά (δυναμικότητα, διαστάσεις κ.λπ.). 

Κονδύλια με ασάφειες του τύπου «διάφορα» ή «λοιπός εξοπλισμός» κ.λπ. 
είναι μη επιλέξιμα. 

Άρθρο 8 

Καθορισμός μη επιλέξιμων επενδύσεων 

Σύμφωνα με το άρθρο 10 του Καν. (ΕΟΚ)4042/89 δεν είναι επιλέξιμες 
οι επενδύσεις που αφορούν: 

- τη μεταποίηση προϊόντων επί των πλοίων 

- τα προϊόντα αλιείας που πρόκειται να χρησιμοποιηθούν και να μετα¬ 
ποιηθούν για άλλους σκοπούς εκτός από την ανθρώπινη κατανάλωση εκτός 
και εάν πρόκειται για επενδύσεις που προορίζονται αποκλειστικά για την 
επεξεργασία, τη μεταποίηση ή την εμπορία καταλοίπων αλιευτικών προϊό¬ 
ντων 

- τον τομέα λιανικής πώλησης 

- τα οχήματα μεταφοράς και διανομής προϊόντων αλιείας 

- άλλα προϊόντα εκτός εκείνων που απαριθμούνται στο παράρτημα II 
της συνθήκης. Η Επιτροπή μπορεί, εντούτοις, να δεχθεί επενδύσεις που 
αφορούν άλλα προϊόντα εφόσον οι δικαιούχοι της ενίσχυσης έχουν άμεσους 
συμβατικούς δεσμούς με τους παραγωγούς βασικών προϊόντων Αλιείας 
- πρώτες ύλες για τις οποίες δεν είναι δυνατόν να διασφαλισθεί η Κοινοτική 
προέλευση κατά το μεγαλύτερο ποσοστό τους. 


Επίσης δεν είναι επιλέξιμες οι επενδύσεις που δεν αποτελούν αναπόσπα¬ 
στο τμήμα του Κοινοτικού πλαισίου Στήριξης ή δεν παρέχουν επαρκείς εγ¬ 
γυήσεις βιωσιμότητας από τεχνική και οικονομική άποψη. 

Άρθρο 9 

Καθορισμός μη επιλέξιμων δαπανών 

Οι δαπάνες που αναφέρονται κατωτέρω δεν επιδοτούνται. 

1. Η αγορά οικοπέδου 

2. Η αγορά κτιριακών εγκαταστάσεων ανεξάρτητα για το αν πρόκειται 
για παλιές ή καινούργιες και την πιθανή προηγούμενη χρήση τους. 

3. Το κόστος προσωρινών έργων μη αμέσως συνδεομένων με την εκτέ¬ 
λεση του έργου (π.χ. προσωρινό υπόστεγο για την φύλαξη υλικών κ.λπ.). 

4. Τα συμβολαιογραφικά έξοδα, φόροι κ.λπ. 

5. Οι εργασίες που άρχισαν πριν από την ημερομηνία παραλαβής από 
την Επιτροπή της αίτησης για τη χορήγηση συνδρομής ωστόσο, στην περί¬ 
πτωση προγράμματος εφαρμογής, ή συνολικής επιχορήγησης, θεωρούνται 
ως επιλέξιμες οι εργασίες που άρχισαν εντός του εξαμήνου που προηγείτάι 
της ημερομηνίας παραλαβής, από την Επιτροπή, της αίτησης για τη χορή¬ 
γηση συνδρομής. 

6. Ο εξοπλισμός αναψυχής (τηλεοράσεις, νΐΌΕΟ κ.λπ.). 

7. Ο εξοπλισμός γραφείων (γραφομηχανές, αριθμομηχανές, φωτοτυ¬ 
πικά, έπιπλα κ.λπ.). 

Επιδοτείται η αγορά ΤΕΕΕΧ, ΕΑΧ, τηλεφωνικών εγκαταστάσεων, δι¬ 
κτύων ενδοεπικοινωνίας και ηλεκτρονικών υπολογιστών (συμπεριλαμβανο- 
μένης της επεξεργασίας κειμένων, δΟΡΤΨΑΚΕ και ΤΕΓΕ50ΚΙΡ- 
ΤΕϋΚδ). 

(Οι εξοπλισμοί εργαστηρίων επιδοτούνται στο βαθμό που εξυπηρετούν τη 
λειτουργία της μονάδας). 

8. Η αγορά οχημάτων πλην περονοφόρων. 

9. Η αγορά υλικών αποσβεσίμων σε διάρκεια μικρότερη του έτους. 

10. Μη φυσικές επενδύσεις συμπεριλαμβανομένων των δημοσιονομικών 
επιβαρύνσεων κάθε είδους εις βάρος των δικαιούχων. 

(Η εκπαίδευση προσωπικού δεν επιδοτείται). 

Διευκρινίζεται ότι η ασφάλιση των κατασκευών, η άδεια ανέγερσης των 
κτιρίων, οι αμοιβές των μηχανικών και αρχιτεκτόνων για τις μελέτες κα¬ 
θώς και οι εδαφοτεχνικές μελέτες είναι επιλέξιμες. 

Η δαπάνη της σύνταξης της τεχνικοοικονομικής μελέτης (αίτησης) που 
υποβάλλεται για ένταξη στον Καν. 4042/89 είναι επιλέξιμη. 

11. Αποζημιώσεις που πληρώνονται από τους δικαιούχους (φορείς) σε 
τρίτους για απαλλοτριώσεις, εκκρεμότητες κ.λπ. 

12. Ο φόρος προστιθέμενης αξίας (ΦΠΑ) εφόσον ανακτάται, δεν επιδο¬ 
τείται. 

13. Επισκευές και έργα συντήρησης κτιριακών εγκαταστάσεων και μη¬ 
χανολογικού εξοπλισμού. 

14. Αγορά μεταχειρισμένων μηχανημάτων και εξοπλισμού. 

15. Εργασίες πρασίνου (δενδροφυτεύσεις, γκαζόν κ.λπ.) καθώς και έργα 
διακόσμησης). 

16. Έργα οδοποιίας πέραν των απολύτως αναγκαίων για την εξυπηρέ¬ 
τηση της μονάδας. 

17. Αμοιβές προσωπικού, συμπεριλαμβανομένων των επιβαρύνσεων της 
κοινωνικής ασφάλισης, πληρωτέες από τον δικαιούχο στο προσωπικό του, 
εκτός εάν αυτό προσελήφθη ειδικά για να εργασθεί αποκλειστικά για την 
υλοποίηση της επένδυσης και να απολυθεί με την ολοκλήρωση των εργα¬ 
σιών της. 

18. Γενικά έξοδα και απρόβλεπτα μεγαλύτερα συνολικά σε ποσοστό του 
12% των επιλέξιμων δαπανών. 

19. Επενδύσεις σχετικές με κατοικίες μεγαλύτερες των 60.000 Ε01)5. 

Άρθρο 10 

» Τρόπος παρουσίας μελετών 

Οι μελέτες θα είναι δακτυλογραφημένες σε μέγεθος Α-4, δεν θα είναι βι- 
βλιοδετημένες και θα υποβάλλονται σε ντοσιέ (κλασέρ). Στην αρχή κάθε φα¬ 
κέλου θα υπάρχει πίνακας περιεχομένων καθώς και πλήρη στοιχεία (τηλέ¬ 
φωνο, ΕΑΧ, διεύθυνση) του υπευθύνου εκπροσώπου του φορέα με τον οποίο 
θα έρχονται σε επαφή οι αρμόδιοι υπάλληλοι της Δ/νσης Θαλ. Αλιείας, κα¬ 
θώς και των υπευθύνων για την σύνταξη της μελέτης. 

Άρθρο 11 

Χρόνος υποβολής μελετών 

1. Οι φορείς μπορούν να υποβάλλουν αιτήσεις καθ’ όλη τη διάρκεια του 
έτους. 

2. Οι τελικές αιτήσεις-μελέτες που θα εξετάζονται και επιλέγονται θα 
λαμβάνονται υπόψη για την κατάρτιση λειτουργικών προγρ/των που θα 
υποβάλονται για έγκριση στην Κοινότητα. 

3. Ο αριθμός των Λειτουργικών Προγρ/των που θα ασποστέλονται από 
την Δ/νση Θαλ. Αλιείας στην ΕΟΚ, για χρηματοδότηση, καθώς και ο αριθ¬ 
μός των επενδύσεων που απαρτίζουν το κάθε Λειτουργικό Πρόγραμμα, θα 
σχετίζται με τις εκάστοτε διαθέσιμες πιστώσεις. 

Άρθρο 12 

Διαδικασία έγκρισης των επενδυτικών σχεδίων 
(με βάση τις τελικές αιτήσεις-μελέτες) για ένταξή τους 
σε Λειτουργικό Πρόγραμμα 

Η Δ/νση Θαλ. Αλιείας λαμβάνοντας υπόψη: 

1. Την έγκριση σκοπιμότητας των επενδυτικών σχεδίων. 

2. Την απόφαση του Ν.Σ. 

3. Την εισήγηση της Περιφερειακής Υπηρεσίας Αλιείας. 

4. Την έκδοση βιωσιμότητας του πιστωτικού ιδρύματος του φορέα. 

Εξετάζει την τελική αίτηση-μελέτη ως προς το περιεχόμενο (Άρθρο 6) 

την επιλεξιμότητα, τεχνική αρτιότητα και προϋπολογισμό και εγκρίνει την 
ένταξη της αντίστοιχης επένδυσης σε λειτουργικό Πρόγραμμα που καταρτί¬ 
ζεται από τη Δ/νση Θαλ. Αλιείας στα πλαίσια του Τομεακού Σχεδίου και 
του Κοινοτικού πλαισίου Στήριξης. 

5. Οι χρηματοδοτικοί όροι για την αναφερόμενη επένδυση θα αναφέρο- 
νται σε σχετικό Δημοσιονομικό Δελτίο (Υπόδειγμα 3, του συν/νου παραρτή¬ 
ματος). 

6. Εκτός από τα επενδυτικά σχέδια τα οποία κρίθηκαν επιλέξιμα με την 
παραπάνω διαδικασία σε ένα Λειτουργικό Πρόγραμμα είναι δυνατόν να 
ενταχθούν επενδυτικά σχέδια τα οποία είχαν υποβληθεί στην ΕΟΚ το Β' 
εξάμηνο του 1990 στα πλαίσια του Καν. (ΕΟΚ) 335/77 ή συνδυασμός έρ¬ 
γων των δύο κατηγοριών. 

7. Τα Λειτουργικά Προγράμματα στέλνονται για έγκριση στην Επιτροπή 
των Ευρωπαϊκών Κοινοτήτων. 

8. Στους φορείς των οποίων τα επενδυτικά σχέδια ελήφθησαν υπόψη για 
την κατάρτιση ενός Λειτουργικού Προγράμματος, θα κοινοποιείται η ημε¬ 
ρομηνία παραλαβής του προγράμματος αυτού από την Επιτροπή των Ευ¬ 
ρωπαϊκών Κοινοτήτων. 

9. Έργα που ξεκίνησαν ενωρίτερον των έξι (6) μηνών από την ημερομη¬ 
νία της προηγούμενης παραγράφου δεν θα γίνονται αποδεκτά με εξαίρεση 
τα έργα που υποβλήθηκαν στα πλαίσια του Καν. (ΕΟΚ) 355/77 (παρ. 6 
του παρόντος άρθρου). 

10. Μετά την αποστολή ενός Λειτουργικού Προγράμματος στην Κοινό¬ 
τητα η Δ/νση Προγρ/σμού και Γεωργικών Διαρθρώσεων, Τμήμα Δημο¬ 
σίων Επενδύσεων μεριμνά ύστερα από εισήγηση της Δ/νσης Θαλ. Αλιείας, 
για την εξασφάλιση της εθνικής οικονομικής ενίσχυσης των έργων που περι¬ 
λαμβάνονται στο Λ.Π. με την ένταξή τους στο Πρόγραμμα Δημοσίων Επεν¬ 
δύσεων αρμοδιότητας Υπουργείου Γεωργίας. 

Άρθρο 13 

Όρια ενίσχυσης επενδυτικών σχεδίων 

1. Η ενίσχυση του Ε.Γ.Τ.Π.Ε. Τμήμα Προσανατολισμού δεν είναι δυνα¬ 
τόν να υπερβαίνει, σε σχέση με τις επιλέξιμες δαπάνες το 50% αυτών. 

2. Η ενίσχυση από το Πρόγραμμα Δημοσίων Επενδύσεων του Υπουρ¬ 
γείου Γεωργίας δεν μπορεί να είναι μικρότερη του 5% των επιλέξιμων δα¬ 
πανών. 

3. Η συμμετοχή του δικαιούχου δεν μπορεί να είναι μικρότερη του 25% 
των επιλέξιμων δαπανών. 

4. Οι ενισχύσεις χορηγούνται υπό μορφή επιδότησης κεφαλαίου. 

5. Τα ακριβή ποσοστά ενίσχυσης από κάθε πηγή, η υποχρεωτική συμμε¬ 
τοχή των φορέων με ίδια κεφάλαια και λοιπές λεπτομέρειες θα καθορισθούν 
με απόφαση της Επιτροπής Τιμών και Εισοδημάτων. 

Άρθρο 14 

Μεταβατικές διατάξεις 

Με την εφαρμογή της παρούσας απόφασης καταργείται η 
Λ.Π.259656/9.2.90 σχετικά με την εφαρμογή του Καν.(ΕΟΚ(355/77 
για επενδύσεις αλιείας και σε ότι αφορά την διαδικασία προώθησης των 
επενδύσεων. 

Η Λ.Π. 259656/9.2.90 εξακολουθεί να ισχύει για το μέρος που αφορά 
την διαδικασία καταβολής ενισχύσεων. 

Οι επενδύσεις που έχουν υποβληθεί στην Κοινότητα μέχρι 31.12.90 στα 


πλαίσια του Καν.(ΕΟΚ(355/77, θα πρέπει να επαναυποβληθοΰν με την 
διαδικασία της παρούσας. 

Για τις επενδύσεις αυτές ισχύουν τα κριτήρια επιλεξιμότητας και αξιολό¬ 
γησης με βάση την Λ.Π. 259656/9.2.90. 

Άρθρο 15 

Η παρούσα απόφαση να δημοσιευθεί στην Εφημερίδα της Κυβέρνησης 
και ισχύει από 1.1.91. 

Αθήνα, 18 Ιουνίου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

Ο ΑΝΑΠΛ. ΥΠΟΥΡΓΟΣ ΓΕΩΡΓΙΑΣ 

Π. ΧΑΤΖΗΝΙΚΟΛΑΟΥ 

ΥΠΟΔΕΙΓΜΑ 1 

ΑΙΤΗΣΗ ΦΟΡΕΑ ΠΡΟΣ ΤΗΝ 
ΕΠΟΠΤΕΙΑ ΑΛΙΕΙΑΣ 
ΓΙΑ ΕΓΚΡΙΣΗ ΣΚΟΠΙΜΟΤΗΤΑΣ 
ΕΠΕΝΔΥΣΗΣ ΚΑΝ.(ΕΟΚ)4042/89 

I. ΦΟΡΕΑΣ 

Α. ΟΡΓΑΝΩΣΗ - ΔΙΟΙΚΗΣΗ 

1. Επωνυμία - Νομική Μορφή. 

2. Έδρα - Περιφέρεια . 

3. Έτος ιδρύσεως . 

4. Μέλη .Μερίδες .Αξία μερίδας δρχ .... 

Συνολική ευθύνη δρχ..ή (για εταιρεία ιδιωτών) 

Μέτοχοι .%συμμετοχής . 

(θα αναφερθούν όλοι οι μέτοχοι με τα ποσοστά συμμετοχής τους). 

5. Καταστατικοί σκοποί (συνοπτικά) .. ... 

6. Σημερινές δραστηριότητες . 

(συνοπτικά, με αναφορά στην επιτυχημένη ή όχι διεξαγωγή τους και 
τους λόγους για τους οποίους δεν γίνονται με επιτυχία. 

7. Διοίκηση: 

α. Όργανα διοίκησης . 

β. Ιδιαίτερη χαρακτηριστικά . 

(Μόρφωση, ικανότητες, προηγούμενες θέσεις, σημερινές άλλες απα¬ 
σχολήσεις και κάθε άλλη σχετική πληροφορία). 

8. Λειτουργική διάρθρωση... :. 

(Διευθύνσεις - Τμήματα που υπάρχουν ή θα υπάρξουν μελλοντικά, ιε¬ 
ράρχηση - επίπεδα λήψης αποφάσεων, οργάνωση Γεν. Λογιστικής, 
εμπορία). 

9. Προσωπικό ... 

(Αριθμός μόνο αυτών που απασχολούνται σήμερα κατά ειδικότητα, μόρ¬ 
φωση, εμπειρία, ικανότητες κ.λπ.). 

Β. ΧΡΗΜΑΤΟΟΙΚΟΝΟΜΙΚΑ ΣΤΟΙΧΕΙΑ 

1. Ισολογισμοί - Αποτελέσματα χρήσεως της τελευταίας δετίας. 

2. Κύκλος εργασιών τελευταίας δετίας και κατανάλωση σε Α’ ύλες. 

(Να σχολιασθεί η πορεία των εργασιών - αποτελεσμάτων εάν ή από 
χρόνο σε χρόνο εξέλιξή τους δεν είναι ομαλή). 

II. ΣΚΟΠΙΜΟΤΗΤΑ 

1. Δημιουργία νέων ευκαιριών απασχόλησης . 

(κατ’ εκτίμηση). 

2. Συναλλαγματική ωφέλεια. 

(κατ’ εκτίμηση). 

3. Εξασφάλιση - Προέλευση Α' υλών. 

(Παραγωγή κατά περιοχές από τις οποίες θα εφοδιάζεται η βιομηχανία, 
καθώς και κατά είδος, ποσότητες, ποιότητες και ποικιλίες. Ιδιαίτερα 
χαρακτηριστικά που δικαιολογούν τη βιομηχανική αξιοποίησή τους). 

4. Εμπορία έτοιμων προϊόντων. 

(θα αναφέρεται: - η ικανότητα του φορέα 

- η εξέλιξη ζητήσεως κάθε προϊόντος 

(Εθνική, τοπική και διεθνή αγορά) 

- Τιμές 

III. ΕΠΕΝΔΥΣΗ 

Α. ΤΕΧΝΙΚΑ ΣΤΟΙΧΕΙΑ 

1. Συνοπτική περιγραφή του έργου που θα γίνει. 

2. Πρόγραμμα παραγωγής ... 

(θα αναφέρονται είδη προϊόντων, ποσότητες, αριθμός ημερών εργασίας 
της βιομηχανίας το χρόνο), 

3. Δυναμικότητα και διαχρονική κάλυψη της... 


(π.χ. 1ος χρόνος λειτουργίας 60%, 2ος χρόνος 70% κ.λπ.). 

4. Τόπος εγκατάστασης της Βιομηχανίας και στοιχεία που δικαιολογούν 
την επιλογή του (π.χ. εξασφάλιση εργατών, ενέργειες, οδική προσπέ¬ 
λαση, γειτονία με καταναλωτικά κέντρα κ.λπ.). 

5. Αιτιολόγηση της μορφής και του μεγέθους της Βιομηχανίας σε σύ¬ 
γκριση με άλλες εναλλακτικές λύσεις. 

Β. ΚΑΤΑΣΚΕΥΗ 

1. Χρονικό διάγραμμα κατασκευής. 

Διαγωνισμός . 

Αξιολόγηση προσφορών, κατακύρωση .. 

Κατασκευή κτιρίων . 

Προμήθεια μηχ/κού εξοπλισμού.... 

Εγκατάσταση μηχ/των .. 

Δοκιμαστική λειτουργία. 

Έναρξη κανονικής λειτουργίας.;.. 

Δυνατότητες κατασκευής του έργου εγχωρϊως και % στο συνολικό κό¬ 
στος. 

ΚΟΣΤΟΣ ΕΠΕΝΔΥΣΗΣ 

1. Ανάλυση κόστους επένδυσης όπως παρακάτω; (κατ’ εκτίμηση) 

Οικόπεδο; . 

Βελτιώσεις οικοπέδου: ... 

Κτιριακές εγκαταστάσεις;. 

Μηχανήματα και λοιπές εγκατ/σεις. 

Μελέτες, σχέδια κ.λπ. 

Συναρμολόγηση - εγκατάσταση μηχ/των. 

Γενικά έξοδα λειτουργίας μέχρι τη λειτουργία . 

2. Χρηματοδοτικές πηγές 

Αναφέρετε: ίδια κεφάλαια. 

επιδοτήσεις. 

δανεισμός. 

Ο ΦΟΡΕΑΣ 
ΥΠΟΓΡΑΦΗ 

ΥΠΟΔΕΙΓΜΑ 2 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ: 

ΕΠΟΠΤΕΙΑ ΑΛΙΕΙΑΣ 

Πληροφορίες: 

Τηλέφωνο: 

ΑΞΙΟΛΟΓΗΣΗ - ΠΡΟΤΑΣΗ 
ΓΙΑ ΕΓΚΡΙΣΗ ΣΚΟΠΙΜΟΤΗΤΑΣ ΕΠΕΝΔΥΣΗΣ 
ΚΑΝ.(ΕΟΚ) 4042/89 

Σχετικά: αίτηση φορέα από 

I. ΣΤΟΙΧΕΙΑ ΦΟΡΕΑ 

1. Επωνυμία - Νομική μορφή:. 


2. Δ/νση φορέα: . . 

3. Περιοχή δράσης: 


4. Έτος ίδρυσης: .. 

5. Αριθμός μελών (ή μετόχων) . 

5.1. Μετοχική μερίδα:.5.2. Αποθεματικό 

6. Οργάνωση φορέα: . 


7. Οικονομική κατάσταση: (Στοιχεία ισολογισμών τριών τελευταίων ετών) 

19... 19... 19... 

Κέρδη - Ζημίες (±) 

Παρατηρήσεις:. 


8. Ανταπόκριση φορέα σε προηγούμενα επενδυτικά σχέδια 


II. ΕΠΕΝΔΥΣΗΣ 

1. Τίτλος σχεδίου: . 

2. Τοποθεσία εγκατάστασης: . 

3. Κατηγορία σχεδίου: Νέα μονάδα Εκσυγχρονισμός Επέκταση 
Συμπλήρωση Μετεγκατάσταση Συγχώνευση 

(Να σημειωθεί με σταυρό (ή σταυρούς) η περίπτωση) 

4. Προϋπολογισμός (δρχ.) 

5. Σύντομη περιγραφή του σχεδίου. 

5.1. Άλλα προϊόντα για τα οποία είναι κατάλληλη η επένδυση ...... 

6. Ανάλυση κόστους επένδυσης: 

α. Διαμόρφωση χώρου: . ,. 

β. Κτιριακά: . 

γ. Κύριος μηχανολογικός εξοπλι¬ 
σμός: . 

δ. Βοηθητικός εξοπλισμός: . 

ε. Διάφορα: . 

Σύνολο . 

7. Στοιχεία οικοπέδου (π.χ. ιδιόκτητο, υπό διαπραγμάτευση κ.λπ.) 

8. Τόπος εγκατάστασης έργου και στοιχεία που δικαιολογούν την επι¬ 
λογή του (π.χ. εξασφάλιση εργατών, Α' υλών, οδική προσπέλαση 
κ.λπ.). 


9. Δυναμικότητα μονάδας:. 

10. Ετοιμότητα φορέα για την εκτέλεση του έργου . 

11. Προβλεπόμενο χρονοδιάγραμμα εκτέλεσης έργου: 


III. ΣΤΟΙΧΕΙΑ ΠΑΡΑΓΩΓΗΣ Α’ ΥΛΩΝ (τελευταίας δετίας) ΣΤΟ 
ΝΟΜΟ 


α/α ΠΡΟΪΟΝΤΑ 198 199 199 199 199 Μ.Ο. 


1 . 

2 . 

3. 

4. 

5. 

6 . 


ΣΥΝΟΛΟ 


Παρατηρήσεις: (Ανάλυση ποσοτήτων Α’ υλών που αυτοκαταναλώθηκαν, 
διατέθηκαν αυτούσιες και επεξεργάσθηκαν - προοπτικές 
προσφοράς πρώτων υλών στα 3 επόμενα χρόνια - προβλή¬ 
ματα) 


IV. ΥΦΙΣΤΑΜΕΝΗ ΥΠΟΔΟΜΗ ΣΤΟΝ ΤΟΜΕΑ 
1, Δυναμικότητα επεξεργασίας πρώτης ύλης στο Νομό 


Είδος Σννολ. εγκατεστημένη Ποσότητα πον επε- Βαθμός 

πρώτης δυναμικότητα ξεργάστηκε την απασχόλησης 

(τον/έτος) προηγ/νη περίοδο 


ΣΤΝ. 14. ΣΥΝΟΛΟ ΣΥΝ. 14. ΣΥΝΟΛΟ ΣΥΝ. 14. ΣΥΝ. 

Σ = Σύνολο ΙΔ = Ιδιωτιχές Μονάδες ΣΤΝ. = Συν/χές 

μονάδες 

2. Παρατηρήσεις: Να αναφερθεί το σύνολο των μονάδων που λειτουργούν 
(Ιδιωτικές, συνεταιριστικές). Να σχολιασθεί η επίδραση της νέας μονά- 
δας στις υπάρχουσες ομοειδείς μονάδες. 


3. Προβλήματα εμπορίας του κλάδου: 


V. ΣΧΕΔΙΟ ΧΡΗΜΑΤΟΔΟΤΗΣΗΣ ΕΡΓΟΤ 

Ποσά σε χιλ. δρχ. Ποσοστό % 

α. Ίδια κεφάλαια φορέα 
β. Δάνεια από Τράπεζα 
γ. Επιδότηση από ΓΕ- 
ΟΟΑ 

δ. Επιδότηση από Π.Δ.Ε. . 

ΣΤΝΟΛΟ . 

α + β είναι η συμμετοχή του φορέα 

VI, ΕΙΣΗΓΗΣΗ ΤΗΣ ΕΠΟΠΤΕΙΑΣ ΑΛΙΕΙΑΣ 

θετική Αρνητική 

Αιτιολογία:.. 


Ο ΠΡΟΪΣΤΑΜΕΝΟΣ 

Σημείωση: Αν ο χώρος ποιι προβλέπεται σιο έντυπο αντό δεν επαρκεϊ ή εάν ο εισηγητής κρίνει απαραί¬ 
τητη την παράθεση και άλλων στοιχείων, να χρησιμοποιηθούν πρόσθετες σελίδες. 
ΥΠΟΔΕΙΓΜΑ 3 

ΥΠΟΥΡΓΕΙΟ ΓΕΩΡΓΙΑΣ Αθήνα 

ΓΕΝΙΚΗ Δ/ΝΣΗ ΑΛΙΕΙΑΣ 
Δ/ΝΣΗ ΘΑΛ. ΑΛΙΕΙΑΣ 
ΤΜΗΜΑ 5 

ΧΡΗΜΑΤΟΟΙΚΟΝΟΜΙΚΟ ΔΕΛΤΙΟ 

Προσδιορισμού της χορηγούμενης κοινοτικής ενίσχυσης 
σε επενδυτικό σχέδιο Καν. (ΕΟΚ)4042/89 

ΦΟΡΕΑΣ ΕΡΓΟΥ: 

ΤΙΤΛΟΣ ΕΡΓΟΤ: 

1. Προβλεπόμενες ενέργειες 
α. Συνολικό κόστος επένδυσης 
β. Επιλέξιμο κόστος επένδυσης 


γ. Μη επιλέξιμες ενέργειες κόστος 

Αγορά οικοπέδου 
Εξοπλισμοί γραφείων 
Απρόβλεπτα γενικά έξοδα 12% 

Εισπραττόμενος ΦΠΑ 


Σύνολο μη επιλέξιμου κόστους 


ΥΠΟΔΕΙΓΜΑ 4 
ΠΑΡΑΡΤΗΜΑ II 

ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ ΕΠΕΝΔΥΣΕΙΣ 
ΜΕΓΑΛΥΤΕΡΕΣ Ή ΙΣΕΣ ΤΟΥ 1.500.000 Εου 

(συμπληρώνεται χωριστά για κάθε επένδυση(') 

1. Γενικά 

1. ΚΩΔΙΚΟΣ ΠΡΟΓΡΑΜΜΑΤΟΣ: 

ρε -1_ι_ ϊ -οτ-1_ι_ι -1_ι_] -β- ι ι ι 

έτος χώρα πρόγραμμα συνεχής αρίθμησ» 

μέσα στο παρόν 
πρόγραμμα 

(βλέπε σημείο 1.1. του παραρτήματος 1) 

1.1. ΤΟΠΟΣ ΣΤΟΝ ΟΠΟΙΟ ΠΡΑΓΜΑΤΟΠΟΙΕΙΤΑΙ Η ΕΠΕΝ¬ 
ΔΥΣΗ: 

- τοπική διοικητική ενότητα 

- κοινότητα 

περιοχή στόχου 1/άλλη περιοχή ( 2 ) 

1.2. ΔΙΚΑΙΟΥΧΟΣ: 

- ακριβής ονομασία 

- πλήρης διεύθυνση 

- τηλέφωνο, τέλεφαξ, τέλεξ 

- καθεστώς (') 

1.3. ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ ΤΟΥ ΣΧΕΔΙΟΥ 

έναρξη: (μήνας, έτος) 

λήξη: (μήνας, έτος) 

1.4. Η ΕΠΕΝΔΥΣΗ ΣΧΕΤΙΖΕΤΑΙ ΜΕ ΕΝΑ ΟΛΟΚΛΗΡΩΜΕΝΟ 
ΜΕΣΟΓΕΙΑΚΟ ΠΡΟΓΡΑΜΜΑ: ναι/όχι (διαγράψτε ανάλογα). 

2. Θέματα εχνικής φύσης(*) 

2.1. ΠΕΡΙΓΡΑΦΗ ΤΗΣ ΕΠΕΝΔΥΣΗΣ (')§ 

2.2. ΠΡΩΤΕΣ ΥΛΕΣ: 

- σχέσεις (για παράδειγμα συμβάσεις) με τους προμηθευτές/ 
παραγωγούς πρώτων υλών 

- προέλευση (τοπική, εθνική, κοινοτική, μη κοινοτική) και φύση των 
πρώτων υλών 

- ενδεχόμενες τροποποιήσεις της προηγούμενης κατάστασης, οι 
οποίες επιβάλλονται από την υλοποίηση της επένδυσης. 

2.3. ΤΕΛΙΚΑ ΠΡΟΪΟΝΤΑ: 

- φύση των τελικών προϊόντων 

- διάθεση στην αγορά, πριν και μετά την επένδυση, ιδίως εφόσον πα- 
ρατηρείται αύξηση του δυναμικού παραγωγής 

2.4. ΣΤΟΧΟΙ ΣΧΕΤΙΚΑ ΜΕ ΤΗΝ ΚΑΤΑΝΑΛΩΣΗ ΚΑΙ ΤΗΝ ΠΑ¬ 
ΡΑΓΩΓΗ (ενδεικτικά): 


| 

περιγραφή 

ο 

- 1 

μονάδες/ 

έτος 

-1 

πριν την 
επένδυση 

μετά την 
επένδυση 

εισροές 





εκροές 






2.5. ΕΠΙΔΡΑΣΗ ΣΤΗ ΔΥΝΑΜΙΚΟΤΗΤΑ: 
αύξηση της δυναμικότητας/εκσυγχρονισμός ή ορθολογική αναδιορ¬ 
γάνωση χωρίς αύξηση της δυναμικότητας (διαγράψτε ανάλογα) 

3. Χρηματοδοτικές πτυχές 

3.1. ΣΥΝΟΛΙΚΟ ΚΟΣΤΟΣ ΤΗΣ ΕΠΕΝΔΥΣΗΣ: 

3.2. ΣΥΝΟΛΙΚΟ ΚΟΣΤΟΣ ΤΗΣ ΕΠΕΝΔΥΣΗΣ ΓΙΑ ΤΟ ΟΠΟΙΟ ΖΗ¬ 
ΤΕΙΤΑΙ ΕΝΙΣΧΥΣΗ: (επιλέξιμο κόστος)( 6 ) 

3.3. ΣΥΜΜΕΤΟΧΗ ΤΟΥ ΔΙΚΑΙΟΥΧΟΥ( 7 ) 

3.4. ΧΡΗΜΑΤΟΔΟΤΗΣΗ ΤΟΥ ΚΡΑΤΟΥΣ ΜΕΛΟΥΣ( 8 ) και φύση 
της εν λόγω ενίσχυσης: 

3.5. ΕΝΙΣΧΥΣΗ ΠΟΥ ΖΗΤΗΘΗΚΕ ΑΠΟ ΤΟ ΕΓΤΠΕ( 9 ): 

σε ποσοστό ...%, με βάση το κόστος που αναφέρεται στο σημείο 3.2. 
ανωτέρω 

2. Την Τ 1074/90 (ΦΕΚ 325/Β/15.5.90) απόφαση του Πρωθυ- 


3.6. ΑΛΛΕΣ ΠΗΓΕΣ ΚΟΙΝΟΤΙΚΗΣ ΧΡΗΜΑΤΟΔΟΤΗΣΗΣ( 10 ) 

3.7. ΚΑΤΑΣΤΑΣΗ ΤΟΤ ΔΙΚΑΙΟΥΧΟΥ όσον αφορά την πραγματική 
χρησιμοποίηση ενισχύσεων που χορηγήθηκαν κατά το παρελθόν από το 
ΕΓΤΠΕ στα πλαίσια των κανονισμών (ΕΟΚ) αριθ. 355/77 και (ΕΟΚ) 
αριθ. 4042/89("): 

ΣΗΜΕΙΩΣΕΙΣ 

' (*) Συμπληρώνεται από την Δ/νση θαλ. Αλιείας. 

( 2 ) Κατά την έννοια του άρθρου 8 του κανονισμού (ΕΟΚ) αριθ. 2052/88 
του Συμβουλίου (Ε.Ε. Ε 185 της 15.7.88, σ. 9) - διαγράφεται η πε¬ 
ριττή ένδειξη. 

( 3 ) Να αναφερθεί: 

α) εάν ο δικαιούχος ανήκει στο δημόσιο τομέα, σε συνεργαζόμενο τομέα 
ή στον ιδιωτικό τομέα. 

β) εάν πρόκειται για μικρομεσαία επιχείρηση (ΜΜΕ) που ανταποκρί- 
νεται τουλάχιστον στα ακόλουθα κριτήρια: 

- συνολικός ετήσιος ισολογισμός < των 6,2 εκατομμυρίων Εοιι, 

- κύκλος εργασιών < των 12,8 εκατομμυρίων Εοιι, 

- αριθμός εργαζομένων < των 250. 

( 4 ) Να προσαρμοστεί, εφόσον είναι απαραίτητο, η διατύπωση των απαντή¬ 
σεων στη φύση της επένδυσης, να παρασχεθούν τα στοιχεία που αφο¬ 
ρούν την επιχείρηση· σε περίπτωση που μια ή περισσότερες μεμονωμέ¬ 
νες μονάδες της εν λόγω επιχείρησης θα ενισχυθούν από την εν λόγω 
επένδυση, να παρασχεθούν επίσης αντίστοιχα στοιχεία. 

( 5 ) Να δοθεί σύντομη περιγραφή (περίπου μία σελίδα) της επένδυσης, να 
περιγραφούν κυρίως οι κτιριακές εγκαταστάσεις (επιφάνεια, ...) ο εξο¬ 
πλισμός (τεχνικά χαρακτηριστικά, ...), οι μέθοδοι παραγωγής και ο 
προορισμός των επενδύσεων. 

( 6 ) Σχετικά με τις εισροές και τις εκροές, να παρασχεθούν διευκρινίσεις 
σχετικά με τα κυριότερα προϊόντα σε κάθε περίπτωση. 

( 7 ) Εφόσον οι δαπάνες εκφράζονται αποκλειστικά σε Εοιι, να αναφερθεί η 
εφαρμοζόμενη ισοτιμία. 

( 8 ) Κατά την έννοια του άρθρου 10 του κανονισμού (ΕΟΚ) αριθ. 4042/ 
89. 

( 9 ) Εντός των ορίων που προβλέπονται στο άρθρο 14 του κανονισμού 
(ΕΟΚ) αριθ. 4042/89. 

( 10 ) Να αναφερθεί στο σημείο αυτό κάθε άλλη κοινοτική ενίσχυση που ζητή¬ 
θηκε για την εν λόγω επένδυση, όπως για παράδειγμα ένα δάνειο της 
Ευρωπαϊκής Τράπεζας Επενδύσεων (ΕΤΕ). 

(") Να παρασχεθούν διευκρινίσεις σχετικά με προηγούμενες ενισχύσεις 
που χορήγησε το ΕΓΤΠΕ στον δικαιούχο αναφέροντας τον αριθμό των 
σχεδίων, τις χορηγηθείσες ενισχύσεις και την κατάσταση σχετικά με 
την αιτηθείσα πληρωμή για κάθε ενίσχυση. 

- ♦- 

Αριθ. 15155 (2) 

Αποδοχή παραίτησης - Διορισμός νέου Προέδρου του Διοικητικού Συμβου¬ 
λίου του ΟΑΕ. 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85) «Κυβέρνηση και Κυ¬ 
βερνητικά Όργανα», και ιδίως του άρθρου 23 παρ. 1 και του άρθρου 27 
παρ. 3 "αυτού. 

β) Του Π·Δ. 229/86 (ΦΕΚ 96/Α/16.7.86) «Σύσταση και Οργά¬ 
νωση της Γενικής Γραμματείοις Βιομηχανίας», κάι ιδίως του άρθρου 1 
παρ. 2 περιπτ. γ' αυτού, και του Π.Δ. 396/89 (ΦΕΚ 172/Α/ 
16.6.89) «Οργανισμός της Γενικής Γραμματείας Βιομηχανίας», και 
ιδίως του άρθρου 46 αυτού. 

γ) Του Ν. 1386/83 (ΦΕΚ 107/Α/8.8.83) «Οργανισμός Οικοομι- 
κής Ανασυγκρότησης Επιχειρήσεων», και ιδίως του άρθρ. 3 αυτού, 
όπως αυτό τροποποιήθηκε με το άρθρο 45 του Ν. 1882/90 (ΦΕΚ 43/ 
Α/23.3.90) «Μέτρα για την περιστολή της φοροδιαφυγής, διαρρυθμί¬ 
σεις στην άμεση και έμμεση φορολογία και άλλες διατάξεις». 

δ) Της 1154/88 (ΦΕΚ 256/Β/2.5.88) κοινής απόφασης του 
Πρωθυπουργού και συναρμοδίων Υπουργών «Εξαίρεση δημόσιων Επι¬ 
χειρήσεων και Οργανισμών από εφαρμογή κανόνων δημόσιου τομέα», 
όπως τροποποιήθηκε με την 2334/89 (ΦΕΚ 416/Β/31.5.89) κοινή 
απόφαση του Πρωθυπουργού και συναρμοδίων Υπουργών «Τροποποί¬ 
ηση της Κ.Υ.Α. 1154/88» και ιδίως της παραγράφου 1β της 
1154/88 και των παραγράφων 4 και 5 της 2334/89. 


πουργού και του Υπουργού Βιομηχανίας Ενέργειας και Τεχνολογίας 
«Ανάθεση αρμοδιοτήτων στον Υφυπουργό Βιομηχανίας Ενέργειας και 
Τεχνολογίας, Βασίλειο Μαντζώρη». 

3. Την 2281/4.8.89 απόφαση του Υπουργού Βιομηχανίας Ενέρ¬ 
γειας και Τεχνολογίας «Ορισμός Προέδρου και μελών του Δ.Σ. του 
ΟΑΕ» όπως αυτή τροποποιήθηκε με τις 499/25.7.90 και 24004/ 
2924/15.11.90 αποφάσεις του Υφυπουργού ΒΕΤ. 

4. Την από 19.6.91 παραίτηση του Γεωργίου Ν. Γιαννόπουλου από 
τη θέση του Προέδρου του ΟΑΕ. 

5. Την από 2.7.1991 γνώμη της Επιτροπής Δημοσίων Επιχειρή¬ 
σεων, Τραπεζών και Οργανισμών Κοινής Ωφελείας της παραγράφου 1 
του άρθρου 49Α του Κανονισμού της Βουλής, (άρθρο 1 της 5123/89 
(ΦΕΚ 200/Α/15.9.89) απόφασης της Ολομέλειας της Βουλής των 
Ελλήνων, αποφασίζουμε: 

1. Αποδεχόμαστε την από 19.6.91 παραίτηση του Γεωργίου Ν. 
Γιαννόπουλου από τη θέση του Προέδρου του ΟΑΕ. 

2. Διορίζουμε στη θέση του ως άνω παραιτηθέντος, ως νέο Πρόεδρο 
του Διοικητικού Συμβουλίου του ΟΑΕ τον Πέτρο Παπαγεωργίου του 
Πέτρου, Οικονολόγο - Αναπληρωτή Καθηγητή Πανεπιστημίου Μακε¬ 
δονίας. 

3. Η 2281/4.8.89 απόφαση του Υπουργού Βιομηχανίας Ενέργειας 
και Τεχνολογίας παύει να ισχύει από της εκδόσεως της παρούσης. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 2 Ιουλίου 1991 

Ο ΥΦΥΠΟΥΡΓΟΣ 

Β. ΜΑΝΤΖΩΡΗΣ 
-*- 

ΑΡιθ. 16136 (3) 

Σύσταση αμιγούς Δημοτικής επιχείρησης με την επωνυμία «Δημοτική Επι¬ 
χείρηση Πολιτιστικής, Αθλητικής και Τουριστικής Ανάπτυξης του Δή¬ 
μου Λουτρ. Μεθάνων». 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1) Τις διατάξεις των άρθρ. 268, 274 και 287 του Δημοτικού και Κοινο¬ 
τικού κώδικα (Π.Δ. 323/89). 

2) Τις διατάξεις του Π.Δ. 250/89 περί μεταβίβασης αρμοδιοτήτων του 
Υπουργού Εσωτερικών στους Νομάρχες. 

3) Την απόφαση Υπουργού Εσωτερικών 25027/84 που δημοσιεύτηκε 
στο ΦΕΚ 244/84 τ.Β'. 

4) Την αριθ. 49/91 απόφαση του Δ.Σ. Μεθάνων, αποφασίζουμε: 

Α) Συστήνουμε ίδιο Νομικό Πρόσωπο με το όνομα «Δημοτική Επιχεί¬ 
ρηση Πολιτιστικής, Αθλητικής και Τουριστικής Ανάπτυξης του Δήμου 
Λουτρ. Μεθάνων». 

Σκοπός του Νομικού αυτού Προσώπου είναι: 

α) Η εκτέλεση έργων και εργασιών αξιοποίησης, ευπρεπισμού και λει¬ 
τουργίας των λουτρικών εγκαταστάσεων, της πλαζ και του κέντρου αναψυ¬ 
χής «νησάκι», της μαρίνας του Δήμου και του χώρου ελλιμενισμού των 
αλιευτικών σκαφών με σκοπό την καλύτερη εξυπηρέτηση - ψυχαγωγία του 
κοινού και την οικονομική κάρπωση αυτών. 

β) Την εκτέλεση έργων και εργασιών αξιοποίησης και καλής λειτουργίας 
στις δύο υπάρχουσες παιδικές χαρές και στις αθλητικές εγκαταστάσεις, δη¬ 
λαδή το γήπεδο μπάσκετ τη θέση Λουτρά και στο γήπεδο ποδοσφαίρου στη 
θέση Λάκα, ταυτόχρονα δε τη δημιουργία νέων παιδικών χαρών και αθλη¬ 
τικών εγκαταστάσεων με σκοπό την καλύτερη εξυπηρέτηση του κοινού, την 
αναβάθμιση και αναζωπύρωση του αθλητισμού και την πραγματοποίηση 
εσόδων από τη λειτουργία τους. 

γ) Τη συνεχή και διαρκή προβολή της Λουτρόπολης Μεθάνων μέσω δια¬ 
φημιστικών εντύπων, εγκυκλίων, εκδηλώσεων, των μέσων ενημέρωσης και 
δημιουργία τουριστικού γραφείου, στοχεύοντας στην εδραίωση καλής φή¬ 
μης τόσο της Λουτρόπολης όσο και ολόκληρης της χερσονήσου των Μεθά¬ 
νων, διαφημίζοντας τις ιαματικές πηγές της, τις φυσικές ομορφιές και τα 
αρχαιολογικά ευρήματα, αποακοπτόντας έτσι στην αύξηση του τουρισμού 
της. 

δ) Την εκμίσθωση των παραπάνω χώρων σε τρίτους, όπου αυτό επιτρέ¬ 
πεται και την ανάπτυξη γενικά δραστηριοτήτων σ’ αυτούς με σκοπό την 
πραγματοποίηση εσόδων και τη δημιουργία νέων χώρων ψυχαγωγίας και 
αθλητισμού. 

Β) Η επιχείρηση διοικείται από δμελές Διοικητικό Συμβούλιο που απαρ¬ 
τίζεται α) από δύο αιρετούς εκπροσώπους του Δήμου Μεθάνων, β) έναν εκ¬ 
πρόσωπο του Συνδέσμου Ξενοδόχων Μεθάνων ή άλλου κοινωνικού φορέα 

της περιοχής σχετικού με το αντικείμενο και γ) από δύο δημότες ή κατοί¬ 
κους του Δήμου και έχουν πείρα ή γνώση σχετικές με το αντικείμενο της 
επιχείρησης. Τα παραπάνω μέλη ορίζονται μαζί με αναπληρωτές από το 
Δημοτικό Συμβούλιο του Δήμου Μεθάνων. Το ίδιο Δημοτικό Συμβούλιο 
ορίζει από τα μέλη του Διοικητικού Συμβουλίου της επιχείρησης τον Πρόε¬ 
δρο και τον Αντιπρόεδρο του. (Στα μέλη του Διοικητικού Συμβουλίου προ¬ 
στίθεται και εκπρόσωπος των εργαζομένων - χωρίς αλλαγή συστατικής 
πράξης - όταν η επιχείρηση απασχολεί περισσότερους από 20 εργαζομένους. 

Γ) Η διάρκεια της επιχείρησης είναι 30 χρόνια από τη δημοσίευση της 
κατά νόμο απόφασης του Υπουργού Εσωτερικών στην Εφημερίδα της Κυ- 
βερνήσεώς. 

Δ) Περιουσιακά στοιχεία που διαθέτει ο Δήμος Μεθάνων στην επιχείρηση 
όπως αποτιμήθηκε σύμφωνα με τις διατάξεις του άρθρ. 9 του Ν. 2190/ 
1920 όπως αυτό ισχύει σήμερα είναι: 

α) Κέντρο ΝΗΣΑΚΙ ιδιοκτησίας ΕΟΤ παραχωρηθέν στο Δήμο Μεθάνων 
εμβαδόν 1060 τ.μ. με την 516898/28.5.87 απόφαση του ΕΟΤ. 
β) Μαρίνα 

γ) Γήπεδο ποδοσφαίρου 
δ) Γήπεδο μπάσκετ 
ε) Παιδικές χαρές 

Ε) Πόροι της επιχείρησης είναι: α) Η ετήσια επιχορήγηση του Δήμου Με¬ 
θάνων, β) τα έσοδα από την εκμετάλλευση της πλαζ, των λουτρικών εγκα¬ 
ταστάσεων της πλαζ και του κέντρου ψυχαγωγίας ΝΗΣΑΚΙ, της ΜΑΡΙ¬ 
ΝΑΣ, του χώρου ελλιμενισμού των αλιευτικών σκαφών, γ) οι επιχορηγή¬ 
σεις από τη Γ.Γ.Α., δ) οι κάθε φύσεως εισφορές, δωρεές, κληρονομιές, κλη¬ 
ροδοσίες και ε) τα έσοδα γενικά από την περιουσία της, δάνεια και λοιπές 
επιχορηγήσεις. 

ΣΤ) Ο Δήμος διαθέτει στην επιχείρηση χρηματικό ποσό δρχ. 1.000.000 
ως αρχικό κεφάλαιό της. 

Ζ) Η επιχείρηση διαλύεται α) με απόφαση του Δημοτικού Συμβουλίου με 
την απόλυτη πλειοψηφία των μελών του και απόφαση Τπουργού Εσωτερι¬ 
κών, β) όταν λήξει χωρίς να παραταθεί η διάρκεια της επιχείρησης και γ) σε 
περίπτωση πτώχευσης της επιχείρησης. 


Τη διάλυση της επιχείρησης ακολουθεί η εκκαθάριση εκτός από την περί¬ 
πτωση της πτώχευσης, η εκκαθάριση γίνεται απόο εκκαθαριστές που ορίζο¬ 
νται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράττο- 
νται οι απαιτήσεις, ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέρχεται στο Δήμο. 

Η) Η συγκρότηση, η λειτουργία και οι αρμοδιότητες των οργάνων διοί¬ 
κησης, η οργάνωση, η λειτουργία, η διαχείριση και η εποπτεία της επιχεί¬ 
ρησης, διέπονται από τις σχετικές με τις δημοτικές και κοινοτικές επιχειρή¬ 
σεις διατάξεις του Π.Δ. 323/89 και με την αρ. 25027/84 απόφαση του 
Υπουργού Εσωτερικών που δημοσιεύτηκε στο ΦΕΚ 244/19.4.84 (τ.Β’). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 11 Ιουνίου 1991 

Ο Νομάρχης 
Π. ΓΤΦΤΟΥΛΑΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕκ 322/Β/13.5.91, στο οποίο δημοσιεύτηκε η Φ.12.1/Β3/ 
984/22.4.91 υπουργική απόφαση γίνονται οι εξής διορθώσεις μόνο προς 
τον τίτλο των συγγραμμάτων του συγγραφέα Δ. Παπαδόπουλου των εκδό¬ 
σεων Παρατηρητής. 

1. Αντί του λανθασμένου Οικονομική και Διοικητική Επιχειρήσεων στο 
σωστό Εισαγωγή στην Οικονομική και Διοικητική των Επιχειρήσεων. 

2. Αντί του λανθασμένου Χρηματοοικονομική ανάλυση επενδύσεων στο 
σωστό Χρηματοοικονομική ανάλυση επενδύσεων παγίου κεφαλαίου επιχεί¬ 
ρησης τ.Α'. 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




